*Tisztelt elvtársak!*

*A Központi Bizottság sok tagja lehet nem ismer, ezért mindenekelőtt pár mondatban szeretnék bemutatkozni. Major Tamás vagyok, 1945-től a Nemzeti Színház igazgatói pozícióját tudhattam a magaménak, s idéntől újra ebben a szerepben tevékenykedem országunk jövőjét támogatva.*

*Írásomnak az a célja, hogy a Központi Bizottság tagjainak figyelmét felhívjam arra, hogy Tamási Áron Ördögölő Józsiás című mesejátéka nem egy ártatlan előadás, hanem tele van számos veszéllyel, s a bemutatót nem tartom célszerűnek.*

*Rövid ismertető a darabról: Józsiás szembekerül a pokoli herceggel, Bakszénnel, ki gonoszsága ellenére kancellár lesz. Csalásokkal, ördögi zsoldosokkal végzi a piszkos munkát, s szemet vet a király lányára, kinek udvarhölgye szeretője lesz. Józsiás végül lebuktatja a szélhámost, s betartja az emberi jogokat, tövényeket.*

*Már csak az a kérdés mélyen tisztelt Központi Bizottság, hogy ez az ártalmatlannak tűnő történet, milyen veszélyt rejt magában. A történet az 1947-es választást, a kékcédulás csalást kívánja bemutatni, egy mesejátékként feltűntetve. A darab akkor sem kerülhet színpadra, ha átírják, hiszenez ránk, a kommunista párt elkötelezett híveire, rossz fényt vet s a nép fel talál ismét lázadni. Nincs az az allegória, amely el tudná bújtatni az író valódi üzenetét a darabbal: le az önkényuralmi rendszerrel.*

*A fentiekből következik, hogy meg kell tiltani a darab bemutatását, annak érdekében, hogy a nép ne találjon fellázadni ellenünk. Nem lehet arra hivatkozni, hogy ez egy mesejáték, mert üzenete veszélyes, ha a néző megérti. S márpedig megérti.*

*Mindezért az MSZMP Központi Bizottságának meg kell tiltania a mű bemutatását!*

*Elvtársi üdvözlettel, Major Tamás.*